په لبنان کې په دریمه ورځ هم مظاهرې روانې دي 
په لبنان کې دا تازه مظاهرې د حکومت لخوا د نوو ټېکسونو یا مالیو د پلان اعلانولو وروسته شورو شوي. په دغه نوي ټېکسونو کې په وټس اېپ د ټیلیفون کولو په سر د پیسو یا ټېکس اخستو خبره هم وه. خو دمظاهرو پېلدو وروسته دغه اعلان بیرته اخستل شوی.
واشنګټن ډي سي — په لبنان کې د خالي یا شنبې په ورځ په زرګونو مظاهرچیان د حکومت پرضد د مظاهرو په دریمه ورځ کوڅو ته راوتلي او د سیاسي مشرانو پرضد يې خپل قهر ښودلی. دغه مظاهرچیان په سیاسي مشرانو تور لګوي چې د دوي د لاسه د هیواد اقتصاد خراب شوی. په ګرد لبنان کې د خالي په ورځ مظاهرچیانو سړکونه تړلي او د ګاډو ټاېرونو ته وورونه لګولي وو چې دغه مظاهرې ژوندې وساتي. د مظاهرو په مهال د شیعه مسلمانانو یو ځايي تحریک ٫٫ عمل٬٬ ځیني پلویان سره د وسلو هم لیدل شوي چې مظاهرچیان ویروي. د سرښار بیروت په منځ کې مظاهره کونکي سره د بیرغونو په کوڅو کې ولاړ د انقلاب نعرې وهلې. ۳۲ کلن محمد اواده چې بی روزګاره دی وايي: ٫٫ هیواد په مکمله توګه ماتیدو ته نژدې شوی. دا حکومت ناکامه شوی چې د لبنان مشري وکړي. دوي باید بدل کړی شي.٬٬ تیره ورځ د لبنان وزیراعظم سعد الحریري د خپل حکومت ایتلافیانو ته د ۷۲ ساعتونو مهلت ورکړی چې هغه اصلاحات دې وروسره ومني چې ورسره به اقتصادي ستونزه کمه شي. نوموړي خبرداری ورکړی که چرې ایتلافي ګوندونه په دغه اصلاحاتو راضي نه شو نو هغه به خپله څوکۍ پرېږدي. په لبنان کې دا تازه مظاهرې د حکومت لخوا د نوو ټېکسونو یا مالیو د پلان اعلانولو وروسته شورو شوي. په دغه نوي ټېکسونو کې په وټس اېپ د ټیلیفون کولو په سر د پیسو یا ټېکس اخستو خبره هم وه. خو دمظاهرو پېلدو وروسته دغه اعلان بیرته اخستل شوی. نن دغه مظاهرچیان د سعد حریري د دفتر بهر وروسته د هغې راغونډ شوي وو کله چې خفه ښکاره کیدونکي وزیراعظم قام ته وینا وکړه. په خپله وینا کې وزیراعظم خپل سیاسي دشمنان تورن کړل چې د هغه د سیاسي اصلاحاتو مخه نیول غواړي. د جمعې په ورځ مظاهرچیانو د هغه پولیسو پرضد کاڼي او ټماټر کارولي چا چې د مظاهرچیانو مخه نیوله. د دغې په ځواب کې پولیسو په مظاهرچیانو اوښکې بهیونکې ګېس کارولی چې قهرجن مظاهرچیان خواره کړي. مظاهرچیان د حکومت نه غوښتنه کوي چې واک اختیار دې پرېږدي او ځینو پکې بیا په عرب هیوادنو کې د عرب سپرنګ د وخت شعارونه هم پورته کول ٫٫ چې خلک حکومت نسکورول غواړي.٬٬ په لبنان کې د تیرې ورځې راهسې سکولونه، بنکونه او کاروباري مرکزونه تړل شوي.